અમદાવાદ: શહેરના ઇસનપુર વિસ્તારના મિલ્લતનગરમાં આવેલા સિરાજનગરનાં છાપરાંમાં પતિ પત્ની વચ્ચે થયેલા કંકાસનો કરુણ અંત આવ્યો છે. ઝઘડામાં ઉશ્કેરાયેલી પત્નીએ પતિ ઉપર છરી વડે હુમલો કરતાં પતિનું ઘટના સ્થળે મોત નિપજ્યું છે. ઇસનપુર પોલીસે આ મુદ્દે હત્યાનો ગુનો દાખલ કર્યો છે અને પતિની લાશને પોસ્ટમોર્ટમ માટે હોસ્પિટલમાં મોકલી આપી છે. ત્યારે હત્યાના ગુનામાં સંડોવાયેલી પત્નીની ઇસનપુર પોલીસે ધરપકડ કરી છે.